Veelgi ettevaatlikumad olid Eesti rahupüüdluste suhtes Atlandi riigid. Kui Suurbritannia kinnitas vähemalt  suusõnaliselt eestlaste õigust otsustada sõja ja rahu üle, siis Prantsusmaa teatas ultimatiivselt, et enamlastega rahu sõlmimise korral kehtestab Prantsusmaa Eesti suhtes majandusblokaadi. Rahuläbirääkimisi ei toetanud ka Ameerika Ühendriigid.